kardosdrur/scandi-wiki huggingface dataset:
Jesper Siberg

Jesper Siberg (7. november 1958) er en dansk komponist og musiker.

Fra 1980 aktiv som professionel musiker og komponist. Dannede 1980 Scatterbrain, hvis første album, Keep Dancing, udkom i 1981. Op gennem 80’erne koncerter og endnu et album med Scatterbrain (Mountains Go Rhythmic, 1984). Fra 1982 samarbejde med forfatteren Michael Valeur (Mørkets Splintrede Øje, 1982, Det Drejende Punkt, 1983, og Kærlighed til Kniven, 1986). Også med i popgruppen Naïve (Fish, 1985, Careless, 1989). Desuden musik til kunstinstallationer og performances.

Bosat i London fra 1990. Sound-designer og musikprogrammør på flere Gangway albums og mange andre produktioner med produceren David Motion (f.eks. Orlando, soundtrack, David Motion/Sally Potter, CD, 1993). Også involveret i det tidlige house og drum’n bass miljø (Mind The Gap, 12", 1992, Caffeine, EP, 1993, og Chestnutty!, EP, 1994, m.fl.). I DK desuden samarbejde med Love Shop (Billeder af Verden, CD, 1993 og Det Løse Liv, CD, 1998).
Fra 1995 nært samarbejde med den japanske komponist Coba, inkl. flere albums og turné i Japan i 1996. Med Coba også kollaborationen Neonato, under navnet Cinematographica, CD, Japan 1997. Desuden sound-design for Yamaha, Propellerheads og andre musikinstrument-producenter, samt musik til diverse reklameproduktioner og kortfilm. Flyttede tilbage til København i 1998.

Fra 2000 aktiv som TV-komponist for bl.a. TV2, TV3 og Metronome, samt på reklamer. Desuden samarbejde med bl.a. Coba (Boy, CD, 2006), Elisabeth Gjerluff (Lille Svale, sang til filmen Karlas Kabale, 2007), Birgit Løkke (Tengri, Le Ciel Bleu, soundtrack, 2008), David Motion (music to eat and lie down to, Siberg & Motion, CD, 2007), Elisabeth Gjerluff (Salto Mortale, CD, 2009) og Birgit Løkke (Lyd Digt, 2010).

Dannede i 2010 duoen Timeland med Birgit Løkke. Timeland udgav sit debutalbum Cyclothone i april 2013.

Komponister fra Danmark
Shake It Up: I Love Dance

Shake It Up: I Love Dance (styliseret: Shake It Up: I <3 Dance) er det tredje soundtrack fra Disney Channels tv-serie Shake It Up. Albummet blev udgivet den 5. marts 2013. Albummet indeholder artister, der er blevet gjort populære på Disney Channel, såsom Bella Thorne, Zendaya, Bridgit Mendler, McClain-søstrene, Caroline Sunshine, Roshon Fegan, Selena Gomez og Coco Jones.

Trackliste 
 “Contagious Love” — Zendaya & Bella Thorne
 “This Is My Dance Floor” — Bella Thorne & Zendaya
 “Beat of My Drum” — Zendaya
 “Blow the System” — Bella Thorne
 “Afterparty” — Roshon Fegan & Caroline Sunshine
 “Holla at the DJ” (DJ Mike D Remix) — Coco Jones
 "These Boots Are Made for Walkin'" — Olivia Holt
 “Sharp as a Razor” — McClain Sisters
 “Future Sounds Like Us” — Dove Cameron
 “I Can Do Better” — Young LA
 “Shake It Up Titel Sang” (Cole Plante Reboot Remix) — Selena Gomez
 “We’re Dancing” (Alex Ghenea 3.0 Remix) — Bridgit Mendler

Singler 
"Contagious Love" er den hidtil eneste single fra albummet. Singlen blev frigivet til digitalt download den 19. februar 2013. Den tilhørende musikvideo er instrueret af Marc Klasfeld og blev lagt på Disney Channels Vevo kanal primo marts 2013.

Hitlister

Noter 

I Love Dance
Album fra USA
Zaha Hadid

Dame Zaha Hadid, DBE (, Zahā Ḥadīd; født 31. oktober 1950 i Bagdad, død 31. marts 2016 i Miami) var en irakisk-britisk arkitekt. Hadid blev i 2004 den første kvinde til at modtage Pritzker-prisen for arkitekter.

Hadid studerede arkitektur ved Architectural Association School i London under Rem Koolhaas og arbejdede efter studierne flere år i Koolhaas' studie, Office for Metropolitan Architecture (OMA). Fra 1979 og frem til sin død drev hun sin egen arkitektvirksomhed i London: Zaha Hadid Architects.

Hadid bliver ofte omtalt som en dekonstruktivistisk arkitekt, og mange af hendes arbejder har kun eksisteret som skitseprojekter. Hun anses alligevel for at være en af de mest banebrydende blandt nyere tids arkitekter.

I 2012 blev Hadid udnævnt til Dame Commander (DBE) af Order of the British Empire for sin indsats for arkitekturfaget. Hun blev dermed ophøjet i ridderstanden og fik ret til at bære tiltaleformen Dame foran sit navn.

Zaha Hadid blev 65 år. Hun døde af et hjertetilfælde i forbindelse med behandling for bronkitis.

Bygningsværker 

 IBA, boliger, Berlin, Tyskland, 1987-1993.
 Vitra Brandstation, Weil am Rhein, Tyskland, 1991-1993.
 Musikvideopavillon, Groningen, Nederland, 1990.
 Landesgartenschau, Weil am Rhein, Tyskland, 1997-1999.
 Rosenthal Center for Contemporary Art, Cincinnati, Ohio, USA, 1999-2000.
 Station og Bilparkering Hoenheim-Nord, Strasbourg, Frankrig, 1999-2001.
 Bergisel Skihopbakke, Innsbruck, Østrig, 1999-2002.
 Ordrupgaard museumstilbygning, København, Danmark, 2001-2005.
 BMW-centret i Leipzig 2005.
 Hungerburgbahn, design af alle stationerne 2007.
 London Aquatics Centre, 2011

Indretninger og andre projekter 
 Restaurant Moonsoon, Sapporo, Japan, 1990.
 The Great Utopia, udstillingsindretning, Guggenheim museum, New York , 1992.
 Mind Zone, Millennium Dome, London, England, 1999-2000.
 Scenografi for Pet Shop Boys World Tour 1999/2000. 
 Scenografi for Charleroi Dance Company, Belgien, 2000.

Priser 
 2003 – Mies van der Rohe-prisen
 2004 - Pritzker-prisen

Referencer

Eksterne henvisninger 

 
 Zaha Hadid-udstilling på Dansk Arkitektur Center i 2013
 Pritzker-prisens hjemmeside 

Arkitekter fra Storbritannien
Personer tildelt Order of the British Empire
Baadh & Winthers Eftf.

Baadh & Winthers Eftf. var en københavnsk virksomhed, som forhandlede isenkram, køkkenudstyr, glas og porcelæn en gros og en detail.

Virksomheden blev grundlagt den 6. december 1717 af Peter Baadh (1679-1752) fra Ystad. Han etablerede en handel (sammesteds, hvor tidligere Hans Jochim - eller Johan - Rohde havde drevet et guldtrækkeri i forbindelse med isenkramhandel), som blev videreført af hans enke og fra 1759 af hans søn O.H. Baadh (1728-1800). En søn af denne, N.P. Baadh (1770-1805) og F. Winther var indehavere af forretningen indtil 1832, da den afstodes til en søn af Winther, M.F.O. Winther, fra hvem den i slutningen af 1840'erne overgik til S.J. Rohde (-1855). Han kaldte nu firmaet "Baadh & Winthers Eftf."

Efter S.J. Rohdes død blev handelen overtaget af hans broder, J.G. Rohde (1818-1891), der i 1877 optog Julius G. Rohde (søn, 1849-1921) og O.F. Hecht (svigersøn, 1848-?) som kompagnoner; O.F. Hecht udtrådte af firmaet 1894. Fra 1860 drev firmaet tillige en gros-forretninger, fra 1889 køkkenudstyr, glas-, porcelæn- og galanterivarehandel og fra 1891 handel med cykler og cykeldele.

I 1913 blev Julius G. Rohdes sønner, Axel W. Rohde (1881-1943) og Johan G. Rohde (1884-1968) optaget som kompagnoner i firmaet. Begge var uddannede til handelen og havde opholdt sig i udlandet (Leipzig, Sheffield hos Sanderson, Hamborg). Førstnævnte udtrådte af firmaet 1929, og derefter var Johan G. Rohde eneindehaver indtil 1947, hvor han solgte det til Mogens Werner (1909-?), som indtil da havde været medindehaver af T.M. Werner.

Baadh & Winther havde kontor Skindergade 3 og butik Købmagergade 45 i København. Virksomheden er ophørt.

Litteratur 
 Otto Andrup: Firmaet Baadh & Winther gennem To Hundrede Aar 1717-1917: Historisk Fremstilling, F.E. Bording 1917.

Kilder 
 Danmarks ældste forretninger 1100-1911, Kraks Forlag 1950

Grossistvirksomheder i Danmark
Tidligere virksomheder i København
Etableret i 1717
Butikker i København
Indre By (København)
Den parlamentariske Kommission

Ved Den parlamentariske Kommission forstås almindeligvis en række kommissioner og kommissionsdomstole, som var nedsat i perioden 1945-56 for at undersøge visse forhold i forbindelse med den tyske besættelse af Danmark.

Kommissionerne og kommissionsdomstolene var nedsat af Folketinget i henhold til § 45 i grundloven af 1915 (§ 51 i   grundloven af 1953). Denne paragraf siger at Folketinget kan nedsætte kommissioner af sine medlemmer til at undersøge almenvigtige sager. Kommissionerne er berettigede til at fordre skriftlige eller mundtlige oplysninger af såvel private borgere som af offentlige myndigheder.

Den oprindelige kommission, nedsat af Folketinget den 15. juni 1945, havde følgende opgave:Undersøgelse af samtlige politiske og militære forhold, som kan tjene til bedømmelse af, hvorvidt der er grundlag for at gøre ansvar gældende over for ministre eller andre særlig ansvarlige i forbindelse med Danmarks besættelse af tyske tropper den 9. april 1940.
Kommissionen gjorde især meget ud af to forhold:
 Om der på forhånd var truffet aftaler med den tyske regering om besættelsen (den såkaldte Rostock-myte). Der blev ikke fundet belæg for myten, men den lever fortsat i visse kredse.
 Årsagen til at kanonen på Middelgrundsfortet, som skulle skyde varselsskud mod de indtrængende tyske skibe den 9. april om morgenen, klikkede.  Man fandt frem til, at det skyldtes mandskabets manglende kendskab til betjening af kanonen.

De kommissioner, som efterfulgte den første, fik til opgave generelt at undersøge om ministre eller andre kunne drages til ansvar for deres embedsførelse under besættelsen, og at undersøge den politiske virksomhed under besættelsen, som skønnedes at indeholde anslag mod folkestyret og den hidtidige statsretlige praksis.

Kommissionerne havde 23 medlemmer, som valgtes af og blandt Folketingets medlemmer. Formand fra 1945-50 var dommer Aage G. Holm, Vestervig. MF (V). Fra 1950-56 var Holger Eriksen (Soc.-dem.) formand.

Kommissionernes beretninger udkom successivt og fylder med bilag 38 bind. Disse bind er et meget vigtigt kildemateriale til besættelsens historie.

Det endelige resultat blev, at kommissionerne fastslog, at der nok var begået fejl, men at der ikke var grundlag for at drage nogen til ansvar.

Det har altid været et kritikpunkt mod Den parlamentariske Kommission, at politikerne her blev sat til at undersøge sig selv.

Kilde
Den parlamentariske Kommissions Beretning, J.H. Schultz's Forlag, København 1945-56

Retsopgøret efter besættelsen
Danmark under 2. verdenskrig
Danske kommissioner
Etableret i 1945
Ophørt i 1956
Tyrkisk lira

Tyrkisk lira (valutakode TL (tidligere YTL) (tyrkisk: Türk lirası) er en valuta, der anvendes i Tyrkiet. Den blev indført den 1. januar 2005 som led i en redenominering af den hidtidige valuta. Den tilsvarer 1 million "gamle lira" (som var gyldig resten af året). Efter en periode, hvor det kun var tilladt at bruge YTL, blev "Y" fjernet den 1.januar 2009, hvorefter valutaen igen benævnes TL.

Specifikationer 
 Valutakode: TL (Türk lirası), ISO 4217-koden for den nye valuta er "TRY".
 Enheder: 200, 100, 50, 20, 10, 5 og 1 TL
 Mønter: 1 YTL og 50, 25, 10, 5 og 1kuruş

Historie 
På grund af den hyperinflation som Tyrkiet oplevede i perioden fra 1970'erne og op til 1990'erne, blev den tyrkiske valuta kraftigt deprecieret. Fra et gennemsnit på 9 lira pr. amerikansk dollar ved slutningen af 1960'erne blev vekselkursen hele 1,65 millioner lira pr. amerikansk dollar i slutningen af 2001. Statsminister Recep Tayyip Erdoğan kaldte dette en "national skam".

Selv om tilstanden bedrede sig noget, vedtog det tyrkiske parlament i december 2004 en lov, der tillod, at man fjernede seks nuller fra valutaen.

Møntenheder fra Asien
Lira
Eurowings

Eurowings Luftverkehrs er et regionalt flyselskab fra Tyskland. Selskabet er ejet af tyske Lufthansa, og har hub og hovedkontor på Flughafen Düsseldorf International i Düsseldorf.

Selskabet fløj i september 2013 ruteflyvninger til omkring 45 destinationer i Tyskland og Europa, udelukkende på vegne af moderselskabet Lufthansa. Flyflåden bestod af 23 fly af typen Bombardier CRJ900. Flyene havde en gennemsnitsalder på 3,9 år, og havde plads til 86 passagerer.

Historie 
Selskabet blev etableret i 1993 efter en fusion af Nürnberger Flugdienst (NFD), og Reise-und Industrieflug (RFG), to regionale flyselskaber med base i Nürnberg og Dortmund. De første fly i flåden var ATR 42 og ATR 72 fly, som kom fra de to fusionerede selskaber. Operationerne under Eurowings navnet startede 1. januar 1994. Senere samme år blev de større BAe 146 og Airbus A310 fly føjet til flåden. Senere kom også andre flytyper til, indtil selskabet i 2011 valgte at satse på en enhedsflåde bestående af Bombardier CRJ900.
 
Pr. 31. december 2006 havde Lufthansa en aktiepost på 49% i Eurowings, med en option på 50,91% af de resterende aktier. På det tidspunkt ejede Eurowings lavprisflyselskabet Germanwings. I december 2008 meddelte Lufthansa at de havde købt samtlige aktier i Germanwings.
 
I september 2010 lukkede Eurowings sit hovedkvarter og tekniske afdeling i Dortmund, og flyttede til Düsseldorf. I marts 2011 blev vedligeholdelsesafdelingen i Flughafen Nürnberg også lukket.

Eurowings er kontrolleret af Lufthansa som medlem af Lufthansa Regional, som er et strategisk samarbejde mellem fire regionale europæiske luftfartsselskaber (Air Dolomiti, Augsburg Airways, Eurowings og Lufthansa CityLine).

Flytyper igennen tiderne 
Igennem årene har Eurowings haft følgende fly i flåden:
<center>
{| class="toccolours sortable" border="1" cellpadding="3" style="border-collapse:collapse;text-align:center"  
|+
|-
!Flytype
!Introduceret
!Udfaset
|-
|Airbus A310
|<center>1994
|<center>1995
|-
|Airbus A319
|<center>1997
|<center>2002
|-
|Airbus A320
|<center>2002
|<center>2003
|-
|ATR 42
|<center>1994
|<center>2005
|-
|ATR 72
|<center>1994
|<center>2006
|-
|Boeing 737-300
|<center>2001
|<center>2003
|-
|BAe 146
|<center>1994
|<center>2010
|-
|Bombardier CRJ200
|<center>2001
|<center>2011
|-
|Bombardier CRJ700
|<center>2007
|<center>2011
|-
|Bombardier CRJ900
|<center>2009
|<center>Aktiv
|-
|Dornier 328
|<center>1997
|1998
|-
|}

Eksterne henvisninger 

 Eurowings officielle hjemmeside

Referencer 

Flyselskaber fra Tyskland
Etableret i 1993
Virksomheder i Düsseldorf
Lufthansa Group
Per Christensen

Per Christensen (født 16. juni 1957 i Aalborg) er en dansk fagforeningsleder, der fra september 2013 til 25. januar 2022 var forbundsformand for Fagligt Fælles Forbund (3F).

Efter endt uddannelse som tømrer, fik Per Christensen job på Aalborg Portland. Her blev han efter fem års ansættelse valgt som tillidsmand for kollegaerne. Derefter blev han valgt som næstformand i Cementarbejdernes Fagforening i Aalborg, inden han i 1995 kom til SiDs hovedkontor som juridisk sekretær. I 2004 blev han valgt til forbundssekretær.

Den 17. september 2013 blev han på 3Fs kongres i Aalborg Kongres & Kultur Center valgt som ny forbundsformand, hvor han afløste Poul Erik Skov Christensen. Per Christensen blev valgt uden modkandidat.

Efter historier i pressen om Per Christensens privatliv og om tildeling af en lejlighed ejet af Arbejdernes Landsbank, hvori 3F er største aktionær og Per Christensen bestyrelsesformand, oplyste Christensen og 3F i januar 2022, at Christensen stoppede som formand for 3F med øjeblikkelig virkning.

Referencer

Eksterne henvisninger 
 Per Christensens profil  på 3Fs hjemmeside

Formænd for Fagligt Fælles Forbund
Personer fra Aalborg
Tømrere fra Danmark
Socialdemokrater fra Danmark
Johan Anton Elnberger

Johan Anton Elnberger (1637 i Hessen - 20. december 1695) var en dansk officer.

Han var født i Hessen og tjente sig fra menig soldat op til general. I Den Skånske Fejde træffer vi ham i slaget ved Landskrone 1677 som oberstløjtnant og chef for den ene bataljon af Prins Christians Regiment, for hvilken afdeling han blev chef 1683. I mellemtiden var han efter krigens slutning først kommandant i Nyborg 1680 og senere i Rendsborg 1682. Da Danmark 1689 sendte hjælpetropper til Irland, fulgte Elnberger disse med den ene bataljon af sit regiment og blev 10. september brigader. 1692 førte han under store besværligheder hjælpetroppernes infanteri til Flandern og blev 17. januar 1693 udnævnt til generalmajor. Han deltog nu på en berømmelig måde i krigen i de påfølgende år, indtil den episode indtraf, der bragte ham døden på den forsmædeligste måde, og som vakte uhyre opsigt i hæren.

1694 kommanderede han garnisonen i Dixmuyden, hvorfra han på forskellige måder gjorde fjenden afbræk. Men forholdene bragte det med sig, at den lille fæstning i juli 1695 blev belejret af de franske, og at det blev af vigtighed for de allierede, at Elnberger holdt den så længe som muligt. Alligevel overgav han sig næsten straks i belejringens begyndelse. Hans årsager hertil er dunkle. Beskyldninger for fejhed, bestikkelser og lignende prellede af imod hans anerkendt hæderlige krigerlevned. Den krigsret, som blev nedsat over ham, og som bestod af danske og engelske officerer, dømte ham til døden, og den næsten tresårige mand blev 20. december 1695 henrettet med sværdet, efter at han fra selve retterstedet havde ladet oplæse et forsvarsskrift og med ed bevidnet, at han ikke var forræder. Der blev senere gjort ophævelser over, at dødsdommen ikke var sendt til kongen af Danmarks stadfæstelse.

Kilder 

 

Generalmajorer fra Danmark
Danskere i 1600-tallet
Personer henrettet ved halshugning
Personer i Den Skånske Krig fra Danmark-Norge
Lindø Industripark

Lindø Industripark er et industriområde i Munkebo, på arealerne hvor Odense Staalskibsværft var placeret, og var ejet af A.P. Møller - Mærsk indtil det 1. januar 2014 blev solgt til Odense Havn A/S. Selskabet blev etableret i 2009 og består af et indhegnet industriområde på mere end 1 mio. m² samt yderligere 2 mio. m² potentielt udvidelsesområde umiddelbart udenfor hegnet. Selskabet udlejer arealer og bygninger til virksomheder inden for blandt andet vindindustrien, skibsrenovering og skibsskrotning.

To af industriparkens særkendetegn den ca. 115 meter høje portalkran, som kan løfte op til 1000 tons samt egen udskibningshavn. Et 2 MW batteri hjælper elnettet.

Der er 166.000 m² bygninger, fordelt på store produktionshaller, mindre værksteder, malehaller og kontorbygninger. Mange haller og værksteder har traverskraner, mens malehallerne indeholder sandblæse- og maleudstyr. Lindø Industripark udlejer også kontorlokaler.

Eksterne henvisninger 
 Lindø Industriparks officielle hjemmeside

Kilder 

Virksomheder i Odense
Munkebo
Etableret i 2009
Dota 2

Dota 2 er et multiplayer online battle arena computerspil (MOBA), og en såkaldt "stand-alone" efterfølger til Defense of the Ancients (DotA), som er en modifikation til Warcraft 3. Spillet er udviklet af Valve Corporation og dets officielle udgivelse fandt sted d. 9. juli 2013 som et free-to-play spil til Microsoft Windows, efter en betaperiode der startede i 2011. OS X- og Linux-versioner blev udgivet d. 18. juli 2013. Dota 2 er i de fleste lande eksklusivt tilgængelig via. Valves egen distributionsservice, Steam.

Hver Dota 2 kamp involverer to hold, begge med fem spillere og en såkaldt "Ancient" (hjertet af holdets base) i hver sin side af banen. Holdene vinder ved at ødelægge det modstanderholdets Ancient, som er usårlig indtil et vist antal mål er fuldført. Alle spillere styrer en såkaldt "Hero"-karakter og man fokuserer på at stige i level, skaffe sig bedre genstande og bekæmpe det andet hold indtil én af holdene har sejret.

Udviklingen af Dota 2 begyndte i 2009, efter ansættelsen af DotA-udvikleren "IceFrog" der fungerer som efterfølgerens hoveddesigner. Dota 2 rostes af spilanmeldere for at holde fast i hovedmekanikkerne fra spillets forgænger, og samtidig have det højere niveau i produktionskvalitet, og for dets indbydende og belønnende gameplay. Dota 2 blev dog kritiseret for at være svært at lære og for det ugæstfri spilfællesskab. Dota 2 er Steams mest spillede spil, med ofte over 800.000 spillere, der spiller spillet på samme tid.

The International 
Der er en årlig turnering i Dota 2 kaldet The International. Vinderne af de seneste The International-turneringer er:

 2011 - Na'Vi (Ukraine)
 2012 - Invictus Gaming (Kina)
 2013 - Alliance (Sverige)
 2014 - Newbee (Kina)
 2015 - Evil Geniuses (USA)
 2016 - Wings Gaming (Kina)
 2017 - Team Liquid (Europa)
 2018 - OG (Europa); OG vandt $11.234.158 i The International 8, som er den største gevinst i nogen e-sport nogensinde.

Referencer

Eksterne henvisninger 
 

Computerspil fra 2013
Valve Corporation
Linux-spil
Windows-spil
Macintosh-spil
E-sportspil
Strategispil
Free-to-play
Maersk Drilling

Maersk Drilling A/S er et dansk selskab med hovedsæde i Kongens Lyngby nord for København, som ejer og driver olieboreplatforme.

Det var tidligere ejet 100% af A.P. Møller-Mærsk, men blev i 2019 udskilt.
Maersk Drilling A/S er nu ejet af holdingselskabet Maersk Drilling Holding A/S der igen er ejet af The Drilling Company of 1972 A/S.
The Drilling Company of 1972 A/S blev selvstændigt børsnoteret på Nasdaq Copenhagen med børssymbolet DRLCO.
Storaktionær er APMH Invest og A.P. Møller og Hustru Chastine McKinney Møllers Familiefond.

Selskabet ejer i alt 23 rigge.

Kilder og henvisninger 

 Maersk Drillings officielle hjemmeside  

A.P. Møller - Mærsk
Danske virksomheder etableret i 1972
Virksomheder i København
Olieudvinding
Udskydning

Udskydning eller imposition drejer sig inden for grafiske fag om tilrettelæggelse af siderne på et trykark så de placeres rigtigt i den færdige bog eller tryksag, for eksempel en folder.

Eksterne henvisninger

 "Imposition" på Wiktionary (en)
 "Impositions and Folding Schemes" med tekst og mange illustrationer
 "Udskydning" hos Postpress.dk
 Planche af udskydning til oktavformat i 1500-tallet fra Informationsordbogen.dk

Bogtryk
Trykning og typografi
SBB-CFF-FFS

SBB-CFF-FFS (, , , ) er Schweiz' statslige jernbaneselskab med hovedsæde i Bern. Efter at have været en statslig myndighed siden oprettelsen i 1905 blev SBB i 1999 et aktieselskab med den schweiziske stat som eneste ejer.

SBB GmbH, som kører tog i Tyskland, er et datterselskab til SBB.

Eksterne henvisninger 

 SBB-CFF-FFS's websted

Statsejede virksomheder
Jernbaneselskaber
Etableret i 1905
Transportvirksomheder fra Schweiz
Natura 2000-område nr. 46 Anholt og havet nord for

Natura 2000-område nr. 46 Anholt og havet nord for består af størsteparten af øen Anholt, som ligger midt i Kattegat omkring 40 km fra Jyllands kyst, samt et større havområde nord for øen. Det er udpeget både som et habitatområde (H42: 13.357 ha)
og et fuglebeskyttelsesområde (F32: 46.137 ha); Desuden er
området udpeget som Ramsarområde (R12 11.560 ha) og det samlede areal er på på 47.878 hektar hvoraf staten ejer 27 ha. Ca. 45.965 ha området af hav, medens 1.857
ha er land. I alt er 1.680 ha af landområdet er omfattet af naturbeskyttelseslovens §3 fordelt på: 7 ha sø, 55 ha mose, 3 ha fersk eng, 1577 ha hede og 3 ha overdrev. Desuden er der 80 ha fredskov, - resten (188 ha) består af agerjord, byer mm.

Ørkenen 
Landområdet domineres af Ørkenen, som består af klitter. Samlet set udgør Ørkenen 85% af landarealet, med enkelte aktive vandreklitter.

Indenfor habitatområdet er 1.890 ha fredet. Der er tale om tre fredninger: Ørkenen, som blev fredet i 1938 , Sønderbjerg, som blev fredet i
1960 og Nordbjerg og Vesterklit, der blev fredet i 1972 .
på øens østspids er området ved Totten udlagt som vildtreservat af hensyn til gråsæl og spættet sæl, som yngler der.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.
Natura 2000-området ligger i Norddjurs Kommune, og naturplanen er koordineret med vandplanen 1.6 Djursland.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder/henvisninger 

 Naturplanen
 Naturplanen 2016-2021
 Basisanalysen
 Basisanalyse 2016-2021

Natura 2000-planer
Lokaliteter i Norddjurs Kommune
EU-habitatområder i Danmark
Fredede arealer i Danmark
Anholt
Ramsarområder i Danmark
Fuglebeskyttelsesområder i Danmark
Rystraumen

Rystraumen (også kaldt Storstraumen) er et sund længst mod øst i Straumsfjorden mellem Kvaløya og Ryøya i Tromsø kommune i Troms og Finnmark fylke i Norge. Sundet er kun omkring 500 meter bredt og relativt lavvandet og danner en tidevandsstrøm, som kan gå med en hastighed på op til otte knob.

Eksterne kilder/henvisninger 

Tromsø
Fjorde i Troms og Finnmark
Universidade Tecnológica Federal do Paraná

Universidade Tecnológica Federal do Paraná (UTFPR) er et anset universitet i Curitiba, Paraná, Brasilien. Grundlagt i 1909. I dag (2010) har universitetet ca. 21.092 studerende.

Ekstern henvisning 
 Universdade Tecnológica Federal do Paraná websted

Universiteter i Brasilien
Bahia